Premi d'Urbanisme de gènere per a les zones verdes del Parc Tecnològic de Paterna batejades amb noms de científiques
04/03/2022

# Premi d'Urbanisme de gènere per a les zones verdes del Parc Tecnològic de Paterna batejades amb noms de científiques

[![Premi d'Urbanisme de gènere per a les zones verdes del Parc Tecnològic de Paterna batejades amb noms de científiques](/images/noticias/2022/3/7926/7926_lg.jpg)](/images/noticias/2022/3/7926/7926_lg.jpg)

04.03.2022

L'Alcalde de Paterna, Juan Antonio Sagredo juntament amb la regidora d'Igualtat, Isabel Segura, el President de la EGM Parc Tecnològic Paterna, Antonio Alagarda i la gerent d'aquest, Manuela Pedraza han recollit hui de mans del conseller d'Obres Públiques, Arcadi España el diploma que els reconeix el seu compromís amb la igualtat de gènere i la seua contribució a donar visibilitat a totes aqueixes dones que han contribuït a la ciència i al progrés.

L'Ajuntament de Paterna i la EGM Parc Tecnològic Paterna han sigut distingits en els _VI Premis d'Urbanisme, Mobilitat, Paisatge, Habitatge i Arquitectura amb Perspectiva de Gènere_ amb l'Esment d'Honor en la categoria de ciutats de més de 20.000 habitants per la seua iniciativa de batejar les zones verdes del Parc Tecnològic de Paterna amb noms de dones científiques cèlebres.

L'Alcalde de Paterna, Juan Antonio Sagredo juntament amb la regidora d'Igualtat, Isabel Segura, el President de la EGM Parc Tecnològic Paterna, Antonio Alagarda i la gerent d'aquest, Manuela Pedraza han recollit hui de mans del conseller d'Obres Públiques, Arcadi España el diploma que els reconeix el seu compromís amb la igualtat de gènere i la seua contribució a donar visibilitat a totes aqueixes dones que han contribuït a la ciència i al progrés.

Durant la seua intervenció, el primer edil ha agraït a la Generalitat aquest esment que reconeix el compromís públic-privat amb la visibilització del paper de la dona en la ciència en els espais verds públics al mateix temps que ha destacat que _“des de Paterna continuarem treballant per aplicar un urbanisme des de la perspectiva de gènere i construir una ciutat més sostenible, més amigable, més inclusiva i més igualitària”._

De la mateixa manera, Sagredo també ha recordat _“la importància de donar visibilitat als referents femenins per a educar als més xicotets/as en valors d'igualtat de gènere i conscienciar-los sobre la igualtat d'oportunitats”._

Amb aquesta iniciativa municipal, impulsada des de la regidoria d'Igualtat en col·laboració amb la EGM Parc Tecnològic Paterna, científiques i investigadores com Margarita Salas, Ana Lluch, Marie Curie, María Blasco, María Moliner, Ángeles Ruiz Robles, Katherine Johnson, Valentina Tereshkova, Rita Levi-Montalchini i Stephanie Kwolek donen nom a una desena de zones verdes d'aquest parc empresarial, en les quals s'ha instal·lat una placa amb el seu nom, que disposa d'un codi QR per a poder tindre informació sobre la seua biografia i aportacions científiques.